**Forslag til annonsetekst til Finn:**

*Kommunen og fylkeskommunen forvalter store verdier og yter viktige oppgaver for innbyggerne. Vestfold og Telemark revisjon IKS er et av landets største revisjonsselskap for revisjon av offentlige organer og leverer revisjonstjenester til alle de 23 kommunene i fylket, samt Vestfold og Telemark fylkeskommune. Selskapet har 31 dyktige og motiverte ansatte ved våre kontorer i Skien, Horten og Bø. Vi utfører regnskapsrevisjon, forvaltningsrevisjon, eierskapskontroller og rådgivingstjenester.*

**Er du revisor på jakt etter nye utfordringer? Da er offentlig revisjon noe for deg!**

I Vestfold og Telemark revisjon gir vi deg mulighet til spennende faglige utfordringer. Kontinuerlig kompetanseutvikling og fleksibilitet, samt god balanse mellom arbeid og fritid er verdier som står høyt hos oss. Ikke minst står det å verne om fellesskapets verdier sentralt i vårt arbeid.

Er du en person som er ambisiøs og fremadstormende eller er du en som vil ha en balansert og forutsigbar arbeidshverdag, men likevel ønsker utvikling i karrieren, ja da er det bare å ta kontakt. Vi trenger folk med ulike ambisjoner og kompetanse hos oss.

**Teamleder/Revisor**

Som revisor i Vestfold og Telemark revisjon vil dine arbeidsoppgaver omfatte planlegging, oppdragsoppfølging, risikoidentifisering og -vurdering, samt utførelse av revisjon på ulike typer oppdrag. Som revisor har vi tett kontakt med ledelsen i kommunen og møter i kontrollutvalget og kommunestyret på våre oppdrag. Som teamleder har du ansvar for å planlegge og lede teamet. Vi reviderer etter internasjonale revisjonsstandarder og benytter moderne revisjonsverktøy.

**Våre forventinger til deg:**

Minimum 1-2 års erfaring fra revisjon, offentlig eller privat. Ansvar og opplæring tilpasses etter nivå

Har master- eller bachelorgrad innen regnskap, revisjon eller økonomi

Har evne til å arbeide selvstendig og i team

Er serviceorientert og har gode samarbeids- og kommunikasjonsevner

**Hva kan vi tilby deg:**

En allsidig og meningsfylt jobb, med løpende utviklingsmuligheter

Et uformelt, inkluderende og hyggelig arbeidsmiljø, med erfarne og høyt kompetente kollegaer

En fleksibel arbeidshverdag, med fokus på god balanse mellom arbeid og fritid

Konkurransedyktige betingelser

***Synes du dette høres spennende ut - da ønsker vi å komme i kontakt med deg!***

**Les mer om vårt kontor her: www.vtrevisjon.no**

**Ta gjerne kontakt for mer informasjon om stillingen:**

Leder regnskapsrevisjon Hilde Vatnar: tlf 982 07 068, e-post: hilde.vatnar@vtrevisjon.no

Daglig leder Linn Therese Bekken: tlf 905 05 889, e-post: linn.bekken@vtrevisjon.no

Søknad med CV sendes post@vtrevisjon.no eller Vestfold og Telemark revisjon IKS, Postboks 311, 3701 Skien

Arbeidssted: Horten

Søknadsfrist: 5. juni 2023

*Dersom du ønsker å reservere deg fra oppføring på offentlig søkerliste, må dette opplyses om og begrunnes i søknaden. Opplysninger kan bli offentliggjort selv om du har bedt om ikke å bli oppført på søkerlisten. Du vil bli varslet, og kan trekke søknaden dersom ønsket om reservasjon ikke tas til følge.*